Kiitos, kun tulit mukaan!
Olen Rory Kaye. Jatkamme sarjaa Löytöretki Jumalan Sanaan.
Puhun tänään vanhasta liitosta, -
Mooseksen laista eli Toorasta.
Mooseksen laki on itse asiassa vain osa Tooraa, Jumalan Sanaa.
Toora on Jumalan opetusta. Jeesus on Jumalan Toora, Jumalan Sana.
Mooseksen aikana Jumala antoi osan opetuksestaan.
Niillä ohjeilla on vieläkin merkitystä. Katsotaan, mitä Sana asiasta sanoo.
Monessakaan kirkossa ei valitettavasti opeteta Vanhasta testamentista.
Pelätään lakihenkisyyttä, juutalaisten tapojen omaksumista jne.
Jeesus itse sanoi, että Mooseksen laki on suuriarvoinen.
Paavali opetti samoin.
Ajatellaanpa asiaa. Vanha liitto on arvokas.
Mutta silti se on Paavalin sanoin vain varjoa uuteen verrattuna.
Miten suurenmoinen uusi liitto silloin onkaan!
Jumala on luvannut meille valtavia asioita.
Jeesuksen aikana kaikki juutalaiset tunsivat uuden liiton lupaukset.
Ne eivät koskeneet vain syntien anteeksisaamista.
Jumala myös unohtaa syntimme ja antaa meille Pyhän Hengen voiman.
Hän neuvoo meitä alati mielessämme ja sydämessämme.
Hän lupasi olla Jumalamme: -
parantajamme, vanhurskautemme ja huolenpitäjämme.
Saamme lisäksi olla yksilöinä Jumalan rakkauden kohteita.
Jeesuksen edustajina saamme rukoilla hänen nimessään.
Saamme tehdä ja sanoa, mitä hän olisi tehnyt ja sanonut.
Saamme rukoilla, niin kuin hän olisi rukoillut.
Hänen nimessään rukoilu on hänen valtuuksillaan rukoilemista.
Sellaiseen rukoukseen Jumala vastaa. Ota selville, mitä hän tahtoo.
Ano sitä äläkä epäile hänen lupauksiaan tai uskollisuuttaan.
Tänään katsomme Vanhan liiton suuntaviivoja ja niiden merkitystä.
Vanha liitto ei pelasta.
Vain uskomalla Jeesuksen ristin- työhön saamme syntimme anteeksi, -
ikuisen elämän ja Pyhän Hengen. Vanhasta liitosta niitä ei löydy.
Vanha liitto on lähellä katoamistaan.
Mutta vielä sillä on merkitystä meille jokaiselle, ei vain juutalaisille.
Katsotaan, mitä Paavali ja Jeesus opettavat asiasta.
2. Tim. 3:16: -
"Jokainen kirjoitus, joka on syntynyt Jumalan Hengen vaikutuksesta, -
on myös hyödyllinen opetukseksi, nuhteeksi, ojennukseksi, -
kasvatukseksi vanhurskaudessa, -
että Jumalan ihminen olisi täydellinen, kaikkiin hyviin tekoihin valmis.
Siinä puhutaan VT:n kirjoituksista, -
koska Uutta testamenttia ei tuolloin vielä ollut olemassa.
Katsotaan, mitä Jeesus sanoo laista ja profeetoista.
Matt. 5:17: -
"Älkää luulko, että minä olen tullut lakia tai profeettoja kumoamaan; -
en minä ole tullut kumoamaan, vaan täyttämään."
Jeesus täytti koko Mooseksen lain. Ristillä hän sanoi: "Se on täytetty."
Hän pääsi päämääräänsä, kuten meidän jokaisen tulee päästä.
Päästessään matkansa päähän Jeesus osti meille pelastuksen, -
paranemisen ja uuden liiton.
Vaikka hän täytti lain, se on yhä olemassa.
Hän sanoi: "En minä ole tullut kumoamaan, vaan täyttämään."
"Kunnes taivas ja maa katoavat, ei laista katoa pieninkään kirjain, -
ei ainoakaan piirto..." Ei yksikään heprean piste tai pilkku katoa, -
"ennenkuin kaikki on tapahtunut."
Jeesus täytti lain ja aikaansai pelastuksen.
Mutta on asioita, jotka eivät ole vielä tapahtuneet. Siksi hän sanoo: -
"Laki on olemassa niin kauan, kuin taivas ja maakin ovat."
Niillä on yhä merkitystä.
"Sentähden, joka purkaa yhdenkään näistä pienimmistä käskyistä -
ja sillä tavalla opettaa ihmisiä, -
se pitää pienimmäksi taivasten valtakunnassa kutsuttaman."
En ole kuullut kenenkään saarnaavan tuosta kohdasta.
Kyseessä ovat Jeesuksen sanat, eivät minun.
"Joka purkaa yhdenkään käskyn, ja sillä tavalla opettaa ihmisiä, -
sitä kutsutaan taivaan valtakunnassa pieneksi."
Ei ole kyse pelastuksen menettämisestä -
vaan pienuudesta Jumalan valtakunnassa, -
koska Jumala kunnioittaa omaa Sanaansa. Niin meidänkin on tehtävä.
On aika löytää Raamattu uudelleen, myös Vanha testamentti.
Pidän Uudesta testamentista ja liitosta paljon enemmän kuin vanhasta.
Olin juuri Kuubassa. Saarnasin ja lauloin isossa synagogassa.
Pari päivää aiemmin olin ollut pastoreiden seminaarissa.
Siellä oli 20 havannalaista pastoria.
He sanoivat: "Castroa on mahdotonta päästä tapaamaan."
Castro on kommunistisen Kuuban diktaattori.
Katujulisteissa sanotaan: "Kauan eläköön vallankumous."
Mutta kaksi päivää seminaarin jälkeen minua pyydettiin -
laulamaan synagogassa taas, kun Raul Castro tulee vierailemaan.
Näin ihanasti Jumala voi avata ovia meille jokaiselle.
Julistan synagogissa uutta liittoa, koska Jeremia kirjoittaa siitä.
Myös Hesekiel kirjoittaa siitä, ja Jesaja viittaa siihen.
Juutalaisten täytyy saada kuulla koko ilosanoma.
Messias tuli tuomaan uuden liiton, -
jossa saamme syntimme anteeksi ja pääsemme lähelle Jumalaa.
Meistä tulee hänen kansansa. Saamme rukoilla Jeesuksen nimessä.
Saamme rukousvastauksia. Jumala ohjaa meitä henkilökohtaisesti.
Nämä ovat valtavia asioita.
Puhuin niistä synagogassa yksittäisille ihmisille -
sekä lauloin edestä ja noudatin kokouksen kaavaa.
Sitten minut kutsuttiin erääseen Havannan suureen teatteriin -
laulamaan kuulijoiden ylle Herran siunauksen, joka löytyy 4. Moos:sta.
Herra siunatkoon ja varjelkoon sinua. Herra valistakoon sinulle kasvonsa -
ja olkoon sinulle armollinen. Hän kääntäköön kasvonsa puoleesi -
ja antakoon sinulle ylivuotavan rauhan ja täyden levon.
Pyysin ihmisiä ennen laulua päättämään, -
haluaisivatko he ottaa Jeesuksen koko elämänsä Herraksi.
Silloin he voisivat saada tämän siunauksen Herralta.
Mutta jos hän ei ole ihmisen Herra, siunausta ei kannata odottaa.
Jumala haluaa meidän ottavan Jeesuksen Herraksemme -
voidakseen siunata jokaista elämämme aluetta.
Seuraavassa jaksossa puhun opetuslapseudesta.
Opetuslapsi on sellainen, jota Jumala opettaa ja johdattaa.
Jeesus opetti opetuslapseudesta väkevästi.
Opetuslapset rakastavat, kantavat hedelmää, ovat jättäneet tavaransa.
He haluavat vapaaehtoisesti seurata Herran suunnitelmaa elämälleen -
eivätkä omaistensa toiveita.
Siitä lisää ensi jaksossa. Luetaan nyt, mitä Jeesus sanoo laista.
Pyhä Henki auttaa meitä elämään paremmin -
kuin fariseukset omassa voimassaan.
Jeesus täytti ristillä koko vanhan liiton, kymmenykset myös.
Nyt hän pyytää meitä antamaan enemmän.
Hän kehottaa meitä olemaan vanhurskaampia kuin fariseukset, -
jotka pyrkivät seuraamaan lain ohjeita kirjaimellisesti.
Jeesus täytti vanhan liiton vaatimukset, -
mutta Vanhan testamentin kirjoituksilla on meille yhä merkitystä.
Jakeessa 21 hän sanoo: "VT sanoo älä tapa, mutta minä sanon: -
älä edes nimitä ketään hulluksi, tai ansaitset rangaistuksen."
Vaatimukset ovat uudessa liitossa paljon suuremmat, -
mutta Pyhä Henki auttaa ja opettaa meitä kaikessa.
Jos huomaat toimivasi tai puhuvasi väärin, -
katso, puhutaanko asiasta Sanassa.
Jos puhutaan, ota sana vastaan ja Jumalan apu sen toteuttamiseen.
Lakkaa tekemästä väärin. Lakkaa puhumasta toisista pahaa.
Älä puhu asioista kielteisesti. Asiat on hyvä nähdä realistisesti, -
mutta rukoillaan ihmisten puolesta, kun heillä on ongelmia.
Annetaan omatkin ongelmamme Herralle. Sanotaan, mitä tarkoitetaan.
Seurataan Jeesuksen opetusta.
Jeesus sanoo siis, että Vanhalla testamentilla on yhä merkitystä.
Haluan kertoa esimerkin. Monet suomalaiset kärsivät burnoutista.
Mutta olen ollut sananjulistajana 41 vuotta -
enkä ole koskaan nähnyt sapatin pitävien kärsivän burnoutista.
En tarkoita työnteon lopettamista perjantai-illasta lauantai-iltaan.
Paavali opettaa, ettei kenenkään tarvitse meitä tuomita siitä, -
miten vietämme sapattia. Olemme vapaita Kristuksessa.
Mutta laki on silti hyvä ja pyhä. Jeesus pitää sitä arvokkaana.
Paavali sanoo, että kaikki Kirjoitukset ovat hyödyllisiä.
En ole tavannut ketään päivän viikossa lepäävää, -
joka olisi loppuunpalanut.
Jumala antoi sapatin meille. Se on ihmisiä varten.
Raamatun ruokailusäännöksilläkin on merkitystä.
En puhu nyt rabbien ihmis- säännöksistä vaan Sanan ohjeista.
Ne auttavat meitä syömään terveellisesti -
ja välttämään bakteereja, huonoja rasvoja ja muuta epäterveellistä, -
joita on Vanhassa testamentissa kielletyissä ruuissa.
Mutta olet silti vapaa. Vanhurskautesi ei riipu siitä, mitä syöt tai et syö.
Mutta vaikka oletkin vapaa syömään, mitä tahdot, -
on silti viisasta noudattaa Jumalan ohjeita.
Vapautta ei tule Paavalin mukaan käyttää meille haitallisiin asioihin.
Ollaan viisaita ja toimitaan niin, kuin meille on hyväksi.
Mennään sitten 4. Moos. 15:een.
Luen sieltä jakeet 37-41.
Jeesuksellakin oli vaatteissaan tzitzit-hapsut, -
vaikkei niitä kaikissa maalauksissa näy.
Jokaisella lakia seuraavalla juutalaismiehellä oli nämä hapsut, -
ja Jeesus noudatti lakia täydellisesti.
Luen säädöksestä kohta.
Edeltävissä jakeissa puhutaan sapatin rikkojasta.
Hänet piti surmata. Jumala tarkoittaa, mitä sanoo.
Suomalaisia ei tietenkään surmata sapatin rikkomisesta.
Sapatti on sinua varten. Saat levätä kerran viikossa.
Jumalakin lepäsi seitsemäntenä päivänä. Mutta hän ei vaadi sitä.
Hän johdattaa sinulle tarvitsemasi levon.
Vanhassa liitossa hän halusi Sanaansa kunnioitettavan syvästi.
Jos joku ei tehnyt niin, hän kuoli.
Ehkä huokaat helpotuksesta, että elät uudessa liitossa.
Mutta uudessa liitossakin ihmisiä kuoli aluksi.
Ananias ja Safiira valehtelivat Pyhälle Hengelle ja apostoleille.
He kuolivat molemmat.
Jumala ei enää tuomitse tuolla tavoin. Tuomio tapahtuu Jeesuksen tullessa.
Mutta seurakunta tarvitsi aluksi Herran pelkoa. Jumala tarkoittaa, mitä sanoo.
Jeesus vaatii enemmän, kuin vanhassa liitossa vaadittiin.
Luen nyt hapsuista eli tupsuista.
Niiden tarkoitus on muistuttaa meitä ajattelemaan Jumalan tahtoa alati.
Tämä kiinnostava kohta löytyy myös 5. Moos:sta.
Jumala halusi meidän olevan pyhiä ja hänelle erotettuja.
Olen merkitty mies. Kun pidän ylläni hapsuja, on syytä käyttäytyä hyvin.
Varsinkin Israelissa ne kertovat ihmisille, että kuulun Jumalalle -
ja haluan miellyttää häntä kaikessa.
Jerusalemissa voi nähdä kymmeniä- tuhansia miehiä hapsut päällään.
Kaikki he haluavat tehdä Jumalan tahdon.
Mutta jos heillä ei ole Pyhää Henkeä, he eivät oikeasti tunne Jumalaa.
Jo ennen uskoon tuloani kaipasin saada kuulla Jumalan puhuvan.
Kaipasin elävää yhteyttä häneen.
Tunsin joskus hänen läsnäolonsa synagogassa, -
muttei hän koskaan puhunut minulle henkilökohtaisesti, -
ennen kuin annoin elämäni Herralle.
Herra tahtoo neuvoa meitä kaikkia tiedon, viisauden ja profetian sanoilla.
Eli sinun ei tarvitse täyttää vanhan liiton säädöksiä pelastuaksesi.
Riittää, kun uskomme Jeesuksen ristintyöhön. Meillä on parempi liitto.
Mutta silti kaikki vanhan liiton opetukset ovat merkityksellisiä.
Ensimmäiset ihmiset, joiden Raamattu kertoo täyttyneen Pyhällä Hengellä, -
olivat Besalel ja hänen avustajansa.
Kun he valmistivat ilmestysmajan esineitä, -
joita käytettiin myöhemmin temppelissä, -
Jumala neuvoi heitä tarkasti, miten esineet tuli tehdä.
Raamattu kertoo, että heidät täytettiin Jumalan Hengellä, -
jotta he tiesivät, mitä heidän piti tehdä.
Jumalan Henki neuvoo meitä.
Katsotaan, mitä Uusi testamentti sanoo. Luetaan 1. Kor. 12:sta.
Näillä tavoilla Pyhä Henki ilmoittaa meille Jumalan tahdon.
"Voimavaikutukset ovat moninaiset, -
mutta Jumala, joka kaikki kaikissa vaikuttaa, on sama.
Mutta kullekin annetaan Hengen ilmoitus yhteiseksi hyödyksi.
Niinpä saa Hengen kautta toinen viisauden sanat, toinen tiedon sanat -
saman Hengen vaikutuksesta; -
toinen saa uskon samassa Hengessä, toinen taas terveeksitekemisen lahjat -
siinä yhdessä Hengessä; toinen lahjan tehdä voimallisia tekoja; -
toinen profetoimisen lahjan, toinen lahjan arvostella henkiä; -
Mutta kaiken tämän vaikuttaa yksi ja sama Henki, -
jakaen kullekin erikseen, niinkuin tahtoo."
Ystäväni, Pyhä Henki tahtoo opastaa meitä.
Katsotaan Hebr. 8:8-10.
Siinä kerrotaan selvästi, mitä uusi liitto tarkoittaa.
Jokainen Jeesuksen aikainen juutalainen tunsi nämä lupaukset.
Ei-kristityt ajattelevat usein, -
että kristinuskossa on kyse vain syntien anteeksi saamisesta -
ja kirkossa käymisestä. Kirkossa vaihdetaan hengelliset vaipat.
Seuraavalla viikolla eletään taas synnissä.
Sitten käydään syyllisyydentunnosta kirkossa pyytämässä synnit anteeksi.
Ei Messiaan ristintyössä sellaisesta ole kyse.
Mooseksen laissakin on 25 jaetta syntien anteeksi saamisesta.
Uusi liitto on enemmän kuin pelkkä syntien anteeksi saaminen.
Luetaan Hebr. 8:10:stä, mitä Jeesus on meille ristillä ostanut.
"Sillä tämä on se liitto, jonka minä teen Israelin heimon kanssa..."
Miten asia suomalaisiin liittyy?
Kun sinut kastetaan Israelin Kuningasta seuraamaan, -
pääset osallisiksi Israelille annetuista pyhistä lupauksista -
uskon kautta Jeesukseen, juutalaisten kuninkaaseen, Israelin Pyhään.
"Minä panen lakini heidän mieleensä..."
Laki tarkoittaa Jumalan opetusta, Sanaa tai Tooraa.
Tässä siteerataan Jer. 31:33-34:ää. Jeremia sai tämän hepreaksi.
"Laitan toorani, opetukseni, viisauteni ja sanani heidän mieleensä."
"... ja kirjoitan ne heidän sydämiinsä, -
ja niin minä olen heidän Jumalansa, ja he ovat minun kansani.
Ja silloin ei enää kukaan opeta kansalaistaan eikä veli veljeään -
sanoen: 'Tunne Herra'; sillä he kaikki, pienimmästä suurimpaan, -
tuntevat minut." Tuntea on tässä hepreaksi jada.
Kyse ei ole pään tiedosta vaan Jumalan tuntemisesta.
Jumala itse lupaa auttaa meidät yhteyteensä.
Meidän pitää vain olla yhteistyössä hänen kanssaan.
Hän vaikuttaa meissä Fil. 2:13:n mukaan tahtonsa tapahtumisen -
ja voiman sen tekemiseen.
Hepr. 8:12-13: "Sillä minä annan anteeksi heidän vääryytensä -
enkä enää muista heidän syntejänsä.'
Sanoessaan "uuden" hän on julistanut ensimmäisen liiton vanhentuneeksi; -
mutta se, mikä vanhenee ja käy iälliseksi, on lähellä häviämistään."
Eli uusi liitto on paljon tärkeämpi kuin vanha, mutta vanhallakin on arvoa.
Toivottavasti tämä kuulostaa järkeenkäyvältä.
Katsotaan vielä paria jaetta Pyhän Hengen lahjoista.
1. Kor. 14:1: -
"Tavoitelkaa rakkautta ja pyrkikää saamaan hengellisiä lahjoja, -
mutta varsinkin profetoimisen lahjaa."
Henkilökohtainen profetia saa ihmisen tuntemaan Jumalan todellisuuden.
Jumala haluaa puhua sinulle asioita, jotka vain hän tietää.
Herra sanoi minulle vuosikausia: "Minä rakastan sinua."
Mietin aina, oliko kyseessä Jumalan ääni.
Lopulta pääsin eroon epäilyksistäni.
Luen Jaakobin kirjeestä, koska epäilyistä vapautuminen on tärkeää.
Jaak. 1:7:ssä sanotaan, ettei epäilevä saa Herralta mitään.
Miksi Jumala sanoo noin?
Siksi ettemme pettyisi, jos rukouksiimme ei vastata.
Eli meidän tulee anoa vasta sitten, kun tiedämme Jumalan tahdon.
Sitten voimme odottaa asian tapahtuvan.
Jumala on siis luvannut puhua mieleemme ja sydämeemme.
Sen perusteella Jaak. 1:5:ssä sanotaan:
"Mutta jos joltakin teistä puuttuu viisautta, anokoon sitä Jumalalta, -
joka antaa kaikille alttiisti ja soimaamatta, -
niin se hänelle annetaan.
Mutta anokoon uskossa, ollenkaan epäilemättä..."
Emme saa epäillä Jumalan luonnetta tai hänen lupauksiaan.
"...sillä joka epäilee, on meren aallon kaltainen, jota tuuli ajaa ja heittelee.
Älköön sellainen ihminen luulko Herralta mitään saavansa, -
kaksimielinen mies, epävakainen kaikilla teillään."
Rukoilen nyt Jeesuksen nimessä, -
että Herra auttaa sinua tekemään parannuksen epävakaisuudesta.
Kahtaalle häilyvä on kuin kaksin kerroin taitettu puutarhaletku.
Vesi lakkaa virtaamasta. Ystäväni, luota, että Herra puhuu sinullekin.
Hei, olen Rory Kaye. Olen päässyt tänne TV7:ään opettamaan Sanaa.
TV7 on yksi suoraselkäisimmistä Sanan julistamiskanavista.
2. Kor. 8:ssa kerrotaan, miten iloisesti ahdistuksissa olevatkin antoivat.
2. Kor. 9:6: "Joka niukasti kylvää, se myös niukasti niittää, -
ja joka runsaasti kylvää, se myös runsaasti niittää."
Tähän työhön antaminen on kylvämistä hyvään maahan.
Jumala täyttää myös sinun tarpeesi.
Suomennos: Annamari Kortelainen